# data[].attributes.body
אתניקס

בוא הרם את ראשך פקח עיניים מולך בני אדם עם

מחכים שתלך אל השביל שמוביל לשמחה

השמחה עצובה מתרחקת כשיש בנו זעם

מה נשאר פקח עיניים ללכת בדרך שלך - קח איתך אהבה

אולי תהיה האחד שיוביל ויפתח לנו שער

דרכו נכנס חלולים נתמלא בשמחה ללא צער

ויחד איתך נלך אל מקום אחר

שביל אבן עולה השמש עולה ויחד איתך נעלה

נבוא בשלום זאת הדרך היחידה

יגיע היום בו נדע שאפשר לחיות אחרת

בלי מלחמת דתות בלי גדרות ודגלים

בלי שנאות ישנות עם גיטרה צרודה

שתנגן ותנגן ותנגן לנו עוד שיר אהבה

כשתרים את ראשך תגלה שאנחנו כמו רוח

לוחשים מלטפים ופתאום גם אנחנו סופה

חלולים רוב הזמן והולכים על הצד הבטוח

שבטוח יוביל את כולנו לקחת תרופה - שתביא אהבה

אם תמצא את השער כולנו נלך אחריך

לא נשאר חלולים כי גם לנו יש לב שיודע

לתת אהבת חינם בלי לרצות דבר

שביל אבן עולה ימים חדשים חיינו מספיק במדבר

# data[].attributes.headline
הקהילה הגאה: קורבנות של שנאת חינם

# data[].attributes.subject
הקהילה הגאה: קורבנות של שנאת חינם

# data[].attributes.body
רבים מאלה שמטיפים בתשעה באב נגד הסכנה שבשנאת חינם, מפיצים במשך כל השנה את אותה שנאה ארסית ומרעילה. שבוע לפני מצעד הגאווה והסובלנות בירושלים, מנסה דני זאק להתחקות אחרי סוגי השנאה אליה נחשפת קהילת הלהט"ב. ומסר לקהילה: היזהרו גם אתם משנאה כלפי דתיים וחרדים

דני זאק | mako | פורסם 29/07/12 09:10

פעם בשנה נזכר עם ישראל כמה מסוכנת היא שנאת חינם. אישי ציבור, שרק אתמול הסיתו נגד כל מי שאינו מאמין בדרכם, מתראיינים בתשעה באב בטלוויזיה ובאתרי האינטרנט ומדברים גבוהה גבוהה נגד שנאת חינם. אם יש קהילה שסבלה וסובלת משנאת חינם, הרי שמדובר בקהילה הגאה. בכתבה זו ננסה להתחקות אחרי סוגים שונים של שנאה בארץ ובעולם: שנאה בשם הדת, שנאה בשם המוסר, שנאה לשם שנאה.
שנאה בשם הדת: ההומואים "מאחדים" בין יהודים, נוצרים ומוסלמים

הרב עובדיה יוסף, שאתמול הסית נגד קהילת הלהט"ב וקרא להם: "אנשים רשעים", יסביר היום כמה חשוב שלא לשנוא. גם עמיתיו, הספרדים והאשכנזים, מסיתים כל השנה נגד הומואים. אך בפרוש תשעה באב עלינו, הם מזכירים לכולם ששנאה היא "אינה דרכה של תורה. דרכיה דרכי נועם ונתיבותיה שלום".

באיסלאם לא חסרים אנשי דת שבשם האמונה קוראים להרוג הומואים. באיראן ובסעודיה מוציאים הומואים להורג. באינדונזיה מכניסים אותם ל"מוסדות גמילה". בישראל קורא השייח' ראאד סלאח להילחם בתופעה "המרגיזה את אלוהים".

וללא ספק, הכוכבים הגדולים ביותר של השנאה בעולם הם הכמרים הנוצרים. החל מהאפיפיור, שמזהיר כי נישואים בין בני אותו מין הם "איום על עתיד האנושות"; המטיף פרד פלפס שקרא לעבר אמו של מת'יו שפרד כי בנה "נרקב בגהנום", ומפגין חדשות לבקרים בקוראו: "אלוהים שונא מתרוממים"; וכלה בצ'ארלס וורלי, שקורא לכלוא את ההומואים במחנות ריכוז, במטרה להביא להכחדתם:

שנאה בשם המוסר: הצביעות המוחה על "ההחצנה המינית""אין לי בעיה עם הומואים" הוא פתיח של משפט הומופובי, המבקש להסתיר שנאה חבויה, שהשונאים מבקשים להסתיר. אחריו תבוא המילה "אבל" או צירוף המילים "כל עוד הם לא מפריעים לאף אחד אחר", כאילו שאנחנו צריכים ללכת על בהונות ולשים לב שלא נרגיז את השמרנים והשונאים.דוגמה קלאסית היא האופן שבו הגיבו אברי גלעד ושות' לפרסומת שבה מיקי בוגנים מתלהב: "איזה גוף... תאורה" ואומר: "גם בשישים ותשעה אני מוכן". לא שמענו אותם כאשר ילדים נחשפו לשדיה של תפוזינה מבעד לגופיה לבנה רטובה או כאשר יהודה לוי תקף מינית את יעל בר זוהר בפרסומת לג'ינס בשעת צהרים מוקדמת.    טוקבקבים הומופוביים. על בסיס יומי | צילום: צילום מסך makoאז אין כאן שנאה להומואים. אבל חוסר השנאה הזאת מותנה: אל תהיו מוחצנים, ואת הפגנת המיניות תשאירו לבנות שופעות שחושפות טפח וטפחיים.>> שנאה באמריקה: התעללו באישה לסבית וניסו לרצוח אותהשנאה מגיל צעיר: "ומשה ההומו, ומשה ההומו ומשה הבן זונה"השם משה להמחשה בלבד. מדובר באחד השירים הנפוצים בכדורגל. בין הקללות הנפוצות, החל מהגן ומהיסודי ובמנות גדושות יותר בחטיבה ובתיכון: "יא הומו", "יא XXX בתחת" וגם הכינוי "מוצץ" שהושאל מהשפה האנגלית.ואם התלמיד הנרדף מחוץ לארון, הרי שבבתי ספר רבים אנחנו שומעים על מורים המאשימים דווקא את הקורבן, בפשע ההחצנה כמובן. גם מורים ומורות עדיין מביעים שנאה להומואים, ולא עושים להם דבר.שנאה בתוכנו: היזהרו משנאת דתיים וחרדיםאם יש משהו שדווקא בתשעה באב עלינו להיזהר ממנו הוא שנאה נגדית. יותר מדי אנשים במדינה בכלל ובקהילת הלהט"ב בפרט חשים שנאה כלפי חרדים ודתיים או לפחות כלפי "הרוב". הלוא כך מתחילה גזענות: "לא כולם חראות, רק הרוב".    פשקוויל של שנאה והסתה | צילום: צילום מהעיתוןמי שיידע להפריד בין אישי הציבור המטיפים לשנאה ושטנה לבין הציבור אותו הם מייצגים, ימצא שרבים מהדתיים והחרדים לא שונאים הומואים. הם אולי לא תומכים בתנועת המחאה הגאה, אבל הם לא יתנהגו אליכם בגסות או יחושו שנאה.אם יש משהו שמלמדים בבית הפתוח בירושלים לגאווה ולסובלנות: אל תסתכלו על מתנגדינו ושונאינו כעל "אויבים", אלא כעל "בעלי הדעה האחרת". לא נגיב להם בשנאה, אלא בנחישות ובמסר של: "אתה רוצה לשנוא – תשנא. אתה לא חייב לאהוב אותי. אבל אנחנו מציבים בפניך עובדה: אנחנו כאן, כדי להישאר".הסרטון הבא מטריד. לצד הומופוביה מעוררת גועל, אנחנו שומעים גם דברי שנאה נגד חרדים. שבוע לפני מצעד הגאווה והסובלנות בירושלים, אנחנו מבקשים לקרוא לכולם: אהבת חינם!

# data[].attributes.attachment_link.title
פרשנות אישית

# data[].attributes.body
ביטוי בתורה, מצוות עשה.
לקוח מספר ויקרא.

# data[].attributes.attachment_link.title
ואהבת לרעך כמוך

# data[].attributes.headline
מעשה בן שני אחים!

# data[].attributes.subject
מעשה בן שני אחים!

# data[].attributes.body
היה היו שני אחים ולהם חווה משותפת. במשך שנים רבות הם עיבדו את החווה ביחד, באחווה וברעות. הגיע היום, שבו אחד מהם נשא אישה ולכן חילקו ביניהם את החווה. האח הנשוי בנה לעצמו בית חדש ועבר לגור שם עם אשתו, בעוד שהאח הרווק המשיך לחיות לבדו בבית החווה הישן. שני האחים המשיכו לעבד את שדותיהם המבורכים וקצרו רווחים.

חלפו השנים, לאח הנשוי נולדו בינתיים עשרה ילדים, בעוד שהאח השני לא מצא עדיין את בת זוגו – הוא נשאר בודד.

באחד הלילות חשב לעצמו האח הרווק: "יש לי שדה גדול ומבורך, הפרנסה מצויה אצלי בשפע ובכל זה אני משתמש רק לעצמי. גם לאח שלי יש שדה גדול ומבורך, אבל הוא צריך להאכיל שנים עשר פיות!" וממחשבה למעשה – באמצע הלילה הוא קם ממיטתו, יצא מהבית אל הגורן, אסף בידיו מספר אלומות של חיטה, טיפס במעלה הגבעה שהפרידה בין בתי האחים והניח אותן יחד עם אלומותיו של האח הנשוי.

והנה, באחד הלילות חשב לעצמו האח הנשוי: "כמה חבל. לי יש עשרה ילדים ואישה נפלאה – החיים שלי מלאים ומאושרים, בעוד שאחי המסכן בודד כל כך. כל מה שיש לו בחיים זו החיטה שלו..." וכך, באמצע הלילה הוא קם ממיטתו, יצא אל הגורן, אסף לחיקו מספר אלומות חיטה, טיפס במעלה הגבעה וצרף אותן לאלומותיו של אחיו.

מידי לילה פסעו האחים הלוך ושוב. מידי לילה טיפס כל אחד מהם על הגבעה, חצה את גבול השדות והוסיף חיטה לגורן של אחיו ומידי בוקר היה תוהה כל אחד מהם, איך זה שערמת החיטה בגורן מתברכת ונראה כאילו אינה מצטמצמת כלל...?

באחד הלילות, בעודם מטפסים להביא את אלומותיהם זה לזה, נפגשו שני האחים בפסגת הגבעה. הם הבינו מייד מה קרה, נפלו זה לזרועותיו של זה, בכו, התחבקו והתנשקו.

# data[].attributes.attachment_link.title
מעשה בן שני אחים

# data[].attributes.headline
אהבה שאינה תלויה בדבר!

# data[].attributes.subject
אהבה שאינה תלויה בדבר!

# data[].attributes.body
כָּל אַהֲבָה שֶׁהִיא תְלוּיָה בְדָבָר, בָּטֵל דָּבָר, בְּטֵלָה אַהֲבָה. וְשֶׁאֵינָהּ תְּלוּיָה בְדָבָר, אֵינָהּ בְּטֵלָה לְעוֹלָם. אֵיזוֹ הִיא אַהֲבָה הַתְּלוּיָה בְדָבָר, זוֹ אַהֲבַת אַמְנוֹן וְתָמָר. וְשֶׁאֵינָהּ תְּלוּיָה בְדָבָר, זוֹ אַהֲבַת דָּוִיד וִיהוֹנָתָן: משנה אבות ה' טז.